Diari Oficial de la Generalitat Valenciana


Sumari del DOGV 6823, del 20-07-2012 (2012/6997)

Informació pública de l'alternativa tècnica del programa d'actuació integrada, per gestió directa, de la unitat d'execució d'equipaments privats a la platja de Gandia, que inclou la 59a modificació puntual de l'ordenació estructural del pla general, la proposició juridicoeconòmica, el projecte de reparcel·lació forçosa, el projecte d'urbanització, l'estudi d'integració paisatgística, l'estudi acústic i la resta de documentació del programa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6823

Data del DOGV
:   20-07-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/6997


Data del document
:   10-06-2012

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de l'alternativa tècnica del programa d'actuació integrada, per gestió directa, de la unitat d'execució d'equipaments privats a la platja de Gandia, que inclou la 59a modificació puntual de l'ordenació estructural del pla general, la proposició juridicoeconòmica, el projecte de reparcel·lació forçosa, el projecte d'urbanització, l'estudi d'integració paisatgística, l'estudi acústic i la resta de documentació del programa. [2012/6997]  
Primer. La Junta de Govern de la ciutat de Gandia, en sessió de data 26 de juny de 2012, va aprovar els projectes de la 59a modificació de l'ordenació estructural (MOE) del pla general (PG), l'alternativa tècnica del sector d'equipaments privats (que inclou la proposició juridicoeconòmica, el projecte d'urbanització, l'estudi d'integració paisatgística i l'estudi acústic) i el projecte de reparcel·lació forçosa.  
  
  
Segon. El Ple de l'Ajuntament, en sessió de data 5 de juliol de 2012, ha acordat:  
1. Iniciar el procediment d'aprovació del programa d'actuació integrada de la unitat d'execució corresponent al sector d'ús terciari d'equipaments privats que es desenvoluparà mitjançant gestió directa municipal, sense que s'admeten altres alternatives ni proposicions en competència.   
2. Sotmetre a informació pública, pel termini de 30 dies hàbils, el citat programa d'actuació integrada, que està conformat per la documentació següent:  
- Alternativa tècnica que inclou la modificación puntual núm. 59 del PGOU.  
- Proposició juridicoeconòmica.  
- Projecte de reparcel·lació forçosa.  
- Projecte d'urbanització.  
- Estudi d'integració paisatgística.  
- Estudi acústic així com la resta de documentació inclosa en el programa.  
3. Practicar notificacions individualitzades d'aquest acord als interessats i als qui consten en el Cadastre com a titulars de drets afectats per l'actuació proposada, i publicar edictes en el Diari Oficial de la Comunitat Valenciana i en un periòdic d'àmplia difusió al municipi, fent constar la possibilitat de formular al·legacions al contingut del programa durant un termini de 30 dies comptats des de la data de publicació de l'últim dels edictes o des de la de recepció de la notificació, si aquesta fóra posterior.  
4. Durant l'exposició al públic del projecte de reparcel·lació, i amb el fi d'evitar els proindivisos existents, els qui resulten adjudicataris en condomini es podran efectuar requeriments recíprocs per a substituir les quotes de condomini previstes en el projecte per indemnitzacions en diners.  
5. De conformitat amb l'article 5 i següents del Reial Decret 1093/19562, pel qual s'aprova el Reglament d'inscripció d'actes de naturalesa urbanística, sol·licitar la cancel·lació de la nota marginal vigent així com sol·licitar l'expedició de nova certificació registral de domini i càrregues de les finques afectades, fent constar mitjançant nota marginal l'inici de l'expedient de reparcel·lació forçosa.  
6. Suspendre l'atorgament de llicències i l'admissió d'iniciatives de programació per la tramitació d'aquest programa, en l'àmbit de la unitat d'execució de la modificació puntual, de conformitat amb el que disposen els articles 289 i 290 del ROGTU.  
7. Sol·licitar l'emissió d'informe a l'Àrea de Carreteres de la Diputació Provincial de València i a la Confederació Hidrogràfica del Xúquer, així com a la resta d'administracions interessades en l'expedient.  
  
8. Efectuar, segons el que disposa l'article 167 de la LUV, el corresponent requeriment exprés als propietaris perquè presenten els títols de propietat i declaren les situacions jurídiques de les finques a programar, requeriment que si no és atés en la seua totalitat, derivaran les conseqüències que legalment comporta la seua inobservança.  
  
9. Donar compte de la submissió a informació publica del projecte d'urbanització a les empreses subministradores de serveis a implantar dintre de la unitat d'execució.  
10. Declarar la disponibilitat de crèdit amb càrrec a la partida 51-15015-60504 per import de 645.983,59 euros del pressupost vigent per a finançar, encara que parcialment, l'actuació sense ingressar quotes d'urbanització, en previsió del seu impagament.  
  
11. Exigir a la totalitat de propietaris el fiançament de les càrregues d'urbanització mitjançant garantía real o financera suficient que assegure el desembors de la urbanització.  
  
Gandia, 10 de juliol de 2012.- El secretari general del Ple: Lorenzo Pérez Sarrión.